
Д О Г О В О Р
Днес .................................... в гр. Пловди, на основание чл. 101e от Закона за обществените поръчки, във връзка със Заповед № РД – 16 - . на Ректора на АМТИИ - Пловдив, между:

Академия за музикално, танцово и изобразително изкуство гр. Пловдив, ЕИК 115013887, със седалище и адрес на управление гр. Пловдив, ул. „Тодор Самодумов” 2, представлявано и управлявано от проф. Милчо Василев - Ректор и Христина Коледва – Ръководител “ФО”, наричана за краткост в Договора ВЪЗЛОЖИТЕЛ, от една страна
и 

........................................................................., ЕИК ................................., със седалище и адрес на управление гр. ..............................................................................., представлявано и управлявано от ................................................., ЕГН ................................................, от друга, наричано за краткост в Договора ИЗПЪЛНИТЕЛ
се сключи настоящият договор, с който страните се споразумяха за следното:

І. ПРЕДМЕТ НА ДОГОВОРА

            Чл. 1./1/. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни  срещу заплащане: Доставка на 1 брой фабрично нов лек автомобил тип мини ван оборудван с 5+2 седящи места за нуждите на АМТИИ - Пловдив, регистриран в КАТ – РДВР Пловдив и конкретизиран по вид и технически данни, съгласно предоставена от Изпълнителя техническа спецификация описваща всички технически характеристики на автомобила – Приложение № 1, неразделна част от настоящия договор.
            /2/. Автомобила предмет на доставка е както следва:

 
- Един брой лек автомобил със 5+2 седящи места: марка:..................................., модел:................................., № на шаси:......................................................, № на двигател:........................................................


/3/. Документите, които ще се представят на Възложителя при доставката са: 

            - Ръководство за експлоатация, съдържащо основни технически характеристики; 

            - Гаранционна книжка за технически прегледи;

            - Декларация за съответствие на български език;
            /4/. Приемането на автомобила ще се извърши чрез приемо-предавателен протокол, подписан от представители на двете страни.
/5/. Изпълнителя доставя лекия автомобил до склад на Възложителя в гр. Пловдив, ул. Тодор Самодумов № 2.
ІІ. ЦЕНИ И НАЧИН НА ПЛАЩАНЕ

Чл. 2./1/. Общата стойност за изпълнение на предмета на договора, съгласно предложена от Изпълнителя Ценова оферта – Приложение № 2, неразделна част от договора в размер на …………. /словом: ……………………………………………………../ лева с ДДС. 
/2/. Цената по чл. 2./1/. включва и всички разходи необходими за регистрацията на лекия автомобил в КАТ – РДВР Пловдив.
/3/. Плащането се извършва по банков път. Банковата сметка на Изпълнителя е: BIC:……  IBAN: …………………………..
Чл. 3./1/. ВЪЗЛОЖИТЕЛЯТ заплаща на ИЗПЪЛНИТЕЛЯ дължимата сума по чл. 2./1/. от настоящият договор до 20 /двадесет/ работни дни, считано от датата на доставка на стоката срещу приемо-предавателен протокол, разходооправдателни документи и документите по чл. 1 /3/ от настоящият договор. 
ІІІ. СРОК НА ИЗПЪЛНЕНИЕ

           Чл. 4. ИЗПЪЛНИТЕЛЯ  е длъжен да достави стоката на ВЪЗЛОЖИТЕЛЯ и да предаде съпътстващата я документация, посочена в чл. 1.3 от настоящият договор до 45 /словом: четиридесет и пек / календарни дни, считано от датата на подписване на договора. 

ІV. ПРАВА И ЗАДЪЛЖАНИЯ НА ВЪЗЛОЖИТЕЛЯ


Чл. 5/1/. Да заплати договорената стойност, съгласно чл. 2 от този договор, в сроковете и при условията на чл. 3 от същия.


/2/. Да приеме стоката, предмет на този договор, когато същата отговаря на изискванията, посочени в договора и приложенията към него.


/3/ Да откаже да приеме стоката, ако същата или част от нея е с недостатъци или не отговаря на договорените изисквания, като отрази своите забележки в протокола по чл. 1/3/ от настоящият договор.


/4/. Възложителят е длъжен да прегледа и сравни стоката при приемането и, а при невъзможност най-късно в 10 /десет/ дневен срок от получаването и ако последната има недостатъци, да уведоми незабавно Изпълнителя. Ако Възложителят не направи това, стоката се смята за одобрена.


/5/. При констатирани недостатъци на стоката, Възложителят има право да иска тя да бъде заменена с качествена стока в срока по чл. 4. Ако Изпълнителят откаже да замени стоката с недостатъци, Възложителят има право да:

- развали договора.


/6/. Рисковете и разходите, свързани с транспортирането на липсващата, дефектната и заменена стока и/или извършването на необходимите дейности от Изпълнителя са за негова сметка.

V. ПРАВА И ЗАДЪЛЖАНИЯ НА ИЗПЪЛНИТЕЛЯ
Чл. 6/1/. Да прехвърли на купувача правото на собственост върху стоката и да изпълни качествено и в срок доставката, в съответствие с условията на този договор и приложенията към него.


/2/. Изпълнителят гарантира, че доставената по договора стока е нова и неизползвана. Освен това Изпълнителят гарантира, че стоката доставена по договора няма явни или скрити дефекти, произтичащи от дизайна, материалите или изработката при нормална употреба. Изпълнителят гарантира, че доставената стока е в пълно съответствие с изискванията за качество, установени в договора и приложенията към него. 


/3/. Изпълнителят уведомява писмено Възложителя за деня на предаването на стоката поне 2 (два) дни предварително. 


/4/. Рискът от погиването или повреждането на стоката преминава върху Възложителя от момента, в който стоката му бъде предадена по реда на чл. 1.4.


/5/. Изпълнителят отговаря за защитата на стоката от повреди по време на транспорта. В случай на повреди, Изпълнителят е длъжен да възстанови щетите за своя сметка.

/6/. Изпълнителят има право да получи договорената стойност, съгласно чл. 2./1/. от настоящият договор.


/7/. Изпълнителят се задължава да осигури сервизно обслужване на стоката на територията на град Пловдив.

VІ. ГАРАНЦИЯ


Чл. 7/1/. Гаранционният срок на стоката е ............... /словом:..................................../ месеца, считано от датата на подписване на приемо-предавателния протокола.


/2/. Изпълнителят се задължава да предприеме незабавни действия в 5-дневен срок след писмено известие от Възложителя, за да поправи и отстрани дефекти, които могат да възникнат по време на гаранционния период.


/3/. Дефектирал елемент през гаранционния срок се подменя с нов, оригинален за сметка на Изпълнителя.


/4/. Разходите за подмяна на дефектните материали са за сметка на Изпълнителя. Всеки подменен материал ще има гаранционен срок съгласно чл. 7./1/ от настоящия договор.
VІІ. КОНФИДЕНЦИАЛНОСТ

Чл. 8/1/. Страните се споразумяват, че цялата информация, осигурена и поверена от ВЪЗЛОЖИТЕЛЯ на ИЗПЪЛНИТЕЛЯ, при и по повод изпълнение на настоящия договор, ще бъде разглеждана като търговска тайна на ВЪЗЛОЖИТЕЛЯ и като такава не може да бъде разгласявана, освен ако това не е задължително за целите по изпълнението на договора.

/2/. В случай, че ИЗПЪЛНИТЕЛЯТ умишлено или по непредпазливост наруши или стане причина за нарушението на това задължение, в това число чрез свои служители, представители или трети лица, то ВЪЗЛОЖИТЕЛЯТ има право едностранно да развали договора, като отправи писмено уведомление до ИЗПЪЛНИТЕЛЯ. Освен правото да развали договора, ВЪЗЛОЖИТЕЛЯТ може да иска и обезщетение за претърпените вреди и пропуснатите ползи, включително и за вреди от накърняване на доброто му име.

/3/. Задължението за конфиденциалност остава в сила безсрочно и не се погасява с прекратяването, развалянето, унищожаването или изпълнението на договора.

VІІІ. ОТГОВОРНОСТ ЗА НЕИЗПЪЛНЕНИ. НЕУСТОЙКИ


Чл. 9./1/. При забава в срока на изпълнение по чл. 4 от договора, по вина на Изпълнителя, същият дължи на Възложителя неустойка в размер на 1 % от общата стойност на договора за всеки ден закъснение, но не повече от 15% от стойността на договора.


/2/. Изпълнителят ще изплати сумите на неустойките за закъснение по чл. 9. /1/. на този договор в рамките на 10 (десет) календарни дни, след писменото искане от страна на Възложителя.


/3/. В случай, че Изпълнителят не плати неустойката в срока по чл. 9./2/., Възложителят има правото да удържи неустойката от дължимото плащане по договора.


/4/. Възложителят се задължава да извърши плащанията по раздел ІІ в договорените срокове, след представяне на съответните документи. В противен случай, Възложителя дължи неустойки в размер на 1 % от общата стойност на забавената сума за всеки ден закъснение, но не повече от 15 % от стойността й.

/5/. Възложителят ще изплати сумите на неустойките за закъснение по предходната алинея от настоящия договор в срок от 10 /десет/ дни, след писменото искане от страна на Изпълнителя. 

VІІ. ПРЕКРАТЯВАНЕ И РАЗВАЛЯНЕ НА ДОГОВОРА

Чл. 17/1/. Настоящият договор се прекратява с изтичане на срока по чл. 4.

/2/. Настоящият договор може да се прекрати предсрочно:

а) по взаимно съгласие на страните, изразено в писмена форма;

б) едностранно от една от страните с седем дневно писмено предизвестие, отправено до другата страна


в) Възложителя може да прекрати договора при извършване на некачествени доставки на стоки от Изпълнителя и отказ да ги подмени;

VІІІ. ОБЩИ УСЛОВИЯ

Чл. 18. Всички изменения и допълнения към този Договор са валидни, ако са направени в писмена форма и са подписани и от двете страни.
Чл. 19. За всички неуредени в настоящия Договор въпроси се прилага действащото българско законодателство.

Чл. 20. Всички спорове между страните, произтичащи от или свързани с този Договор, ще се решават от страните по взаимно споразумение, изразено в писмена форма, а при не постигане на съгласие, споровете ще се отнасят за решаване пред компетентния съд.

Писмената кореспонденция на страните ще се осъществява на следните адреси:

Адрес на ВЪЗЛОЖИТЕЛЯ: 


     


Гр. Пловдив, ул. „Тодор Самодумов” 2, тел. 032 601441;

Адрес на ИЗПЪЛНИТЕЛЯ:

.............................................................................................................................................

Всички писма, съобщения и уведомления, изпратени на тези адреси се считат за редовно връчени на адресата, дори и ако някоя от страните е променила адреса си и не е уведомила другата за промяната, или е отказала получаването на писмо, съобщение или уведомление, или не е била намерена на посочения адрес. 
Неразделна част от настоящият договор са техническата спецификация на автомобила и ценовата оферта на Изпълнителя. 
Настоящият договор се състави и подписа в два еднообразни екземпляра – по един за всяка от страните.

ИЗПЪЛНИТЕЛ: …….....…………….……         ВЪЗЛОЖИТЕЛ : ………....….....................….....

                          /……………………………../         Ректор: ……………………………………………

                                                                                                            /проф. Милчо Василев/

                                                                                    Ръководител „ФО“: ……………………………

                                                                                                                            /Христина Колева/                            

